মিডিয়া সর্বগ্রাসী, কিন্তু নতজানু মানুষেরই কাছে | BreakingNews.com.bd
English
ঢাকা, মঙ্গলবার, ০৪ Jul ২০১৭, ১২:১৭ পূর্বাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
শিরোনাম:
৩ জেএমবি নেতার ৩ স্ত্রী ৮৪ ঘণ্টার রিমান্ডে
চীনে বন্যায় ১৫ জনের প্রাণহানি, কয়েক লাখ মানুষ ঘরছাড়া
এ রায়ে আমরা অত্যন্ত হতাশ : অ্যাটর্নি
এ রায় সরকারের দূরভিসন্ধিরই পরাজয়: মওদুদ
৫ বছরে সর্বনিম্ন রেমিট্যান্স
সংবিধানের ষোড়শ সংশোধনী অবৈধ : আপিল বিভাগ
মিডিয়া সর্বগ্রাসী, কিন্তু নতজানু মানুষেরই কাছে
জয়ন্ত ঘোষাল
প্রকাশিত : বুধবার, ০১ জুন ২০১৬, ০৩:১৪
অঅ-অ+
একুশ শতক মিডিয়ার শতক। এই কথাটা তো আজ এক পরিচিত স্লোগান। আমরা যারা দীর্ঘ দিন ধরে মিডিয়ার মধ্যে থেকে সমঝোতা করতে করতে বড় হয়েছি, তারাই যে শুধু এমনটা বলি তা নয়। আপামর সাধারণ মানুষও আজকাল এমনটাই ভাবে আর এমনটাই বলে।

মিডিয়া অসম্ভবকে সম্ভব করে দেয়, মিডিয়া দেশের রাজনীতিকে নিয়ন্ত্রণ করে, মিডিয়া ‘কিংমেকার’, এমনটা আমিও মনে করি না। একটা সংবাদপত্রের পাঠকসংখ্যা যতই হোক না কেন, একটা টেলিভিশন চ্যানেলের টিআরপি-ও যতই হোক না কেন, চাইলেও তারা নির্বাচনী ফলাফল সরাসরি নিয়ন্ত্রণ করতে পারে না। সেটা ভারতে বার বার প্রমাণিত হয়েছে। অনেক সময় এমনও হয়, একটি বৃহৎ সংবাদপত্রের ব্র্যান্ড ভ্যালুর থেকে তুলনামূলক ভাবে কম পাঠকসংখ্যার একটি সংবাদপত্রের জনমতের ওপর প্রভাব প্রতিপত্তি অনেক বেশি হতে পারে।

তবে জনসাধারণের একটা বড় অংশের মধ্যে শুধু রাজনীতির ক্ষেত্রে নয়, সামাজিক ক্ষেত্রেও সংবাদমাধ্যমের প্রভাব যে এ যুগে বিরাট ভাবে আছে, সেটা নিয়েও কিন্তু আমার মনে কোনো সন্দেহ নেই। জনমানসে সচেতনতা তৈরির ক্ষেত্রে মিডিয়ার ভূমিকা তাৎপর্যপূর্ণ।

আসলে বৃহৎ মিডিয়ার মধ্যে একটি মৌলিক দ্বন্দ্ব রয়েছে। সেই দ্বন্দ্বের মধ্যেই নিহিত রয়েছে মিডিয়া সংস্কৃতির জটিলতা। একটি বৃহৎ সংবাদপত্র বা টিভি চ্যানেলের মালিক তার কর্পোরেট বা ব্যবসায়িক স্বার্থ দেখবেন, এতো স্বাভাবিক। সেটা রুপার্ট মারডক বা সিলভিও বার্লুস্কোনি হোন আর ভারতীয় মালিক সমীর জৈন বা সুভাষ চন্দ্রই হোন। কিন্তু এই প্রচারমাধ্যমের জনপ্রিয়তা কর্পোরেট স্বার্থ নিশ্চিত করতে পারে না। এই নিশ্চয়তাটা কিন্তু দেয় সাধারণ মানুষ। ফলে কর্পোরেট পুঁজি মিডিয়াকে নিয়ন্ত্রণ করলেও তাকে কিন্তু জনমুখীও হতে হয়। আর এখানেই মিডিয়া সংস্কৃতির জটিলতা।

সাধারণ মানুষের মধ্যে শাসক দল বা নেতানেত্রী সম্পর্কে সংবাদমাধ্যমের সাহায্যে একটা ‘পারসেপশন’ তৈরি হয়। ‘পারসেপশন’ অনেক সময় এতটাই শিকড় বিস্তার করে যে অতীতের ভাবমূর্তি বদলে কোনো ব্যক্তি বা দল যদি নতুন পথেও চলে, তা হলেও বহু মানুষের কাছে সেই অতীতের ধারণাটাই মস্তিষ্কের মধ্যে গেঁথে থাকে।

লন্ডনে আমার বন্ধু তীর্থঙ্কর প্রায় দু’দশক আগে বিবিসি-তে চাকরি করত। বহু বছর আগে বিবিসি ছেড়ে দিয়ে সে অন্য একটি বেসরকারি সংস্থায় চাকরি করছে। এখনো তাকে আমরা সবাই ভুল করে বিবিসি-র তীর্থঙ্কর বলে ফেলি। এই ছোট্ট উদাহরণটি থেকে আপনারা বুঝতে পারেন যে মিডিয়ার তৈরি করা ‘পারসেপশন’ বদলানোটাও অনেক সময় কত কঠিন হয়ে পড়ে।

মিডিয়া একটি সম্মতি নির্মাণ প্রক্রিয়াকে ত্বরান্বিত করে। একে বলা হয়, ম্যানুফ্যাকচারিং কনসেন্ট। গণতান্ত্রিক দেশে শুধু ভোটের সময় নয়, গোটা বছর ধরেই মিডিয়া এই মধ্যস্থতার কাজ করে। কলকাতা বিশ্ববিদ্যালয়ের রাজনীতি বিজ্ঞানের অধ্যাপক দীপঙ্কর সিংহ মিডিয়া সংস্কৃতি নিয়ে গবেষণা করেছেন। তার জনপ্রিয় গ্রন্থ ‘কমিউনিকেটিং ডেভেলপমেন্ট ইন দ্য নিউ ওয়ার্ল্ড অর্ডার (১৯৯৯)’-এ দেখিয়েছেন, মিডিয়া কী ভাবে শুধু তথ্য সংগ্রহ এবং শুধু প্রযুক্তির ব্যাপার নয়, মিডিয়ার সম্প্রসারণ যেভাবে আমাদের সমাজে হচ্ছে, তাতে সমাজের মধ্যে মিডিয়া একটা সাংস্কৃতিক সমতা নিয়ে আসছে। সেখানে বিত্তশালী ও বিত্তহীনের ফারাক ধরা পড়ে না। উচ্চ বনাম গণ বা নিম্ন সংস্কৃতির বিতর্ককে নয়া মোড় দেয়। আর সেই মিডিয়া সংস্কৃতি এক বিচিত্র সার্বভৌমত্বের জন্ম দিচ্ছে, যাকে বলা যায় অক্ষমের সার্বভৌমত্ব।

আপনারা বলিউডের পিপলি লাইভ ছবিটা দেখেছেন?

আমার তো মনে হয় এই ছবিটি সাংবাদিকতা বিভাগের ছাত্রছাত্রীদের সিলেবাস-এ রাখা যায়। আমির খান প্রযোজিত এই ছবিটি দেখলে বোঝা যায়, গ্রামীণ সত্যকে কী ভাবে মিডিয়া-র তৈরি করা সত্য নিয়ন্ত্রণ করছে। বিখ্যাত বাঙালি গায়ক ক্লান্ত হয়ে হিমালয়ে পালিয়ে যাচ্ছেন একাকীত্বের সাধনায়। তার পর সেখান থেকে মোবাইল ফোনে সর্বাধিক প্রচারিত বাংলা দৈনিকে সাক্ষাৎকার দিয়ে তার ভক্তদের জানাচ্ছেন, তিনি হিমালয়ে একাকীত্বের সাধনাটা ঠিক কী ভাবে করছেন, কী খাচ্ছেন, কী বই পড়ছেন। তার সারা দিনের রোজনামচাটা তিনি জানাচ্ছেন।

শাসক দল মিডিয়ার দ্বারস্থ। বিরোধী দল মিডিয়ার দ্বারস্থ। আর সর্বগ্রাসী মিডিয়া এই ভ্রমের শিকার যে তারাই দেশ চালাচ্ছে!

হায় রে! ভারতের পিঁপড়ের মতো কোটি কোটি সাধারণ মানুষ!

জয়ন্ত ঘোষাল: নয়া দিল্লি ব্যুরো চিফ, আনন্দবাজার পত্রিকা


মতামত
প্রতিটি ঋতুতে একটু হলেও থাকেই বর্ষা ঋতু
শত্রুতার সঙ্গে লিঙ্গের সম্পর্ক নেই
আনন্দ-বেদনার ঈদযাত্রা
সময়ের হিম্মত ‘প্রেমাংশুর রক্ত চাই’
দুর্বল ও গরিবের সমর্থক আমি
আমার বাবার ‘বুড়ি’ আমি
কোন দিকে যাচ্ছে দেশ?
চিকুনগুনিয়ার প্রাদুর্ভাব এবং ভয়াবহতা
বিশ্ব জঙ্গিবাদের নেপথ্যে
নেতৃত্ব বিকাশে ছাত্র সংসদ নির্বাচন অপরিহার্য
স্বপ্ন ভেঙে নয়, স্বপ্নের অংশীদার হয়ে
নজরুল কেন গুরুত্বপূর্ণ?
রোজাই হতে পারে শরীরের ক্যান্সার কোষ বিনাশের হাতিয়ার
মানুষের বেঁচে থাকার প্রয়োজনেই বন্যপ্রাণ সংরক্ষণ জরুরি
চাই ধর্ষণহীন দিন
মা এবং মাতৃত্ব
প্রিয়বন্ধু, বিদায়
ল’ইয়ার মানেই কি “লায়ার”?
বিশ্ববিদ্যালয়ের উদ্যোক্তা রবীন্দ্রনাথের স্বরূপ
মোদীর দিল্লি বিজয়ে আতঙ্কে মমতা
সর্বশেষ খবর
আত্মবিশ্বাসী বাঁধন
অজিদের ঘরে আগুন, উদ্বিগ্ন নয় বিসিবি
রাতের মধ্যেই ফরহাদ মজহারকে অক্ষত ফিরে চায় পরিবার
ময়মনসিংহে দুর্ঘটনায় নিহত ২
তারপরও নির্দোষ কোহলি!
ফরহাদ মজহারকে এখনই ফিরিয়ে দিতে হবে: খালেদা জিয়া
ষোড়শ সংশোধনী অবৈধ: আইনজীবীদের মিশ্র প্রতিক্রিয়া
ভারতের আবদারে বিসিবি’র না
গাজীপুরে পোশাক কারখানায় বিস্ফোরণ, বহু হতাহতের আশঙ্কা
তিন ছবির শুটিংয়ে মিম
সর্বাধিক পঠিত
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved